Wrightiläinen työväenliike

Wrightiläinen työväenliike oli 1800-luvun lopulla Suomessa vaikuttanut sosiaaliliberalistinen yhteiskunnallinen liike, joka pyrki estämään työväestön radikalisoitumista edistämällä heidän asemaansa yhteistyöllä työnantajien kanssa.Kokko, Heikki: Tampereen Työväenyhdistys Koskesta voimaa. Viitattu 31.3.2020.

Liike sai nimensä perustajansa Viktor Julius von Wrightin mukaan. Wrightiläisyys oli suomalaisen työväenliikkeen varhaisin suuntaus, se tuli maahan Ruotsin mallin mukaisena ja kukoisti vuosina 1886–1894. Liike sai enemmän kannatusta sivistyneistön kuin työläisten parissa, ja se kuihtuikin pian pois työväestön omaehtoisten työväenyhdistysten ja sosiaalidemokratian vallatessa alaa.

 Historia 
Liikkeen isänä pidetään helsinkiläistä huonekalutehtailijaa Viktor Julius von Wrightia, joka toimi 1883 perustamansa Helsingin Työväenyhdistyksen puheenjohtajana vuoteen 1896 saakka. Vuotta aikaisemmin se oli radikalisoitunut äänioikeuden laajentamiseen liittyvän kysymyksen ympärillä ja samalla perustanut Työmies-sanomalehden. Wrightiläisen työväenliikkeen viimeisten vuosien voimahahmo puolestaan oli myöhemmin aina sosiaaliministeriksi nousut virkamies Einar Böök.Einar Böök 1874–1957  Helsingin kaupunki. Viitattu 19.7.2015. Muita liikkeessä vaikuttaneita tunnettuja henkilöitä olivat muun muassa tilastotieteilijä Oskar Groundstroem,"Groundstroem, Oskar", Otavan Iso tietosanakirja, osa 3, palsta 167. Otava 1968. suomalaisuusmies Agathon Meurman, Porin Työväenyhdistyksen vuonna 1887 perustanut opettaja Matti Kauppinen,Saarinen, Juhani: Porin historia III. 1809–1939, s. 540. Porin kaupunki, 1972. Tuusulan Työväenyhdistyksen perustaja vuorineuvos K. A. Paloheimo,Karl Alfred Paloheimo (1862 – 1949)  Kallio-Kuninkala. Viitattu 19.7.2015. viipurilainen liikemies Juho Lallukka,Juho Lallukan elämäntarina Härskeensaaren Haikoset. Viitattu 19.7.2015. sekä runoilija Eino Leinon veli, rakennusmestari Viktor Lönnbohm.Perhe Kainuun Eino Leino -seura ry. Viitattu 19.7.2015. Myöhemmin radikalisoituneita wrightiläisten työväenyhdistysten jäseniä olivat muun muassa Yrjö Mäkelin, Eetu Salin, Aura Kiiskinen, Aukusti Alhovuori ja Reino Drockila. Heistä erityisesti Salin tunnettiin wrightiläisyyden kiihkeänä arvostelijana.Salin, Eetu (1866 - 1919) SKS:n Biografiakeskus. Viitattu 19.7.2015.

Wrightiläisten työväenyhdistysten tarkoitus oli edistää työväestön työolosuhteita ja elinoloja. Sosiaaliliberaalien mukaan teollistuminen oli aiheuttanut epäkohtia, joita piti korjata. He eivät kuitenkaan nähneet työntekijöiden ja työnantajien etujen välillä mitään sovittamatonta ristiriitaa, jota taas sosialistit korostivat. Wrightiläisen työväenliikkeen tärkeimmiksi tavoitteiksi muodostuivat yleinen äänioikeus sekä työajan lyhentäminen. Uudistusten ja työväen ohjailun avulla haluttiin torjua sosialististen aatteiden sekä työväen itsenäisten ammatillisten ja poliittisen liikkeen leviäminen. Erityisen tärkeinä pidettiin toimenpiteitä, joiden avulla estettäisiin työntekijöiden ja työnantajien välisten suhteiden kärjistyminen.Kekäläinen, Heikki: Juantehtaan kuningaskunta – Työväenliike Juankoskella 1905–1915, s. 3–8. Pro gradu -tutkielma, Itä-Suomen yliopisto, 2010. Teoksen verkkoversio

Liikkeen kannatus koostui lähinnä keskiluokasta, pienyritysten omistajista, työnjohtajista sekä käsityöläisistä. Suurtyönantajat eivät sen sijaan olleet juurikaan kiinnostuneita työntekijöiden aseman parantamisesta. Myös varsinaista työväestöä oli jäseninä hyvin vähän, ja hekin edustivat parhaiten palkattuja ja arvostetuimpia ammattimiehiä eli eräänlaista oman yhteiskuntaluokkansa eliittiä. Wrightiläinen työväenliike suhtautui työväenluokkaan holhoavasti, ja sivistyneistö piti sitä lähinnä uutena hyväntekeväisyyden muotona.

Työläiset eivät näin ollen innostuneet, että heidän asiaansa ajoivat porvarilliset piirit ja ryhtyivätkin vähitellen perustamaan omia ammattiyhdistyksiä. 1890-luvun aikana monet wrightiläiset työväenyhdistykset siirtyivät radikaalien työläisten haltuun. Vuonna 1899 ne perustivat Turussa Suomen Työväenpuolueen. Käytännössä se merkitsi wrightiläisyyden jäämistä syrjään. Puolueelle hyväksyttiin vuoden 1903 Forssan puoluekokouksessa puolueohjelma, joka vastasi lähes sellaisenaan Saksan sosiaalidemokraattisen puolueen omaksumaa Erfurtin ohjelmaa. Tämän jälkeen viimeisetkin porvarit luopuivat jäsenyyksistään työväenyhdistyksissä.

 Lähteet 

Luokka:Työväenliike